section_heading: Malahit kao pigment
paragraph_text: Malahit ili gorsko zelenilo vjerojatno je jedan od najstarijih pigmenata prirodnog podrijetla, služio je u europskom slikarstvu sve do 18. stoljeća. Dobivao se mljevenjem istoimenog minerala, češće upotrebljavan u temperi, jer je u uljanom vezivu gubio obojenost. I pored kemijske nestabilnosti sačuvan je na mnogim slikama bez bitnijih promjena. Malahit je zamijenjen različitim oponašanjima originalnog tona.<ref> "Slikarska tehnologija – materijali i tehnika",, www.slikarskatehnologija, pristupljeno 20. 7. 2020.